La Universitat i l’Ajuntament de València distingeixen amb trenta mil euros els deu projectes Emergents

## La Universitat i l’Ajuntament de València distingeixen amb trenta mil euros els deu projectes Emergents

Les premiades i premiats a La Nau.

El programa d’ajudes Emergents per a projectes de creativitat, innovació i integració sociocultural a la ciutat de València ha donat a conéixer els deu guardonats i els cinc accèssits en la tercera convocatòria. Els deu projectes premiats d’aquesta iniciativa impulsada per la Universitat de València, a través del  Vicerectorat de Cultura i Igualtat, i l’Ajuntament de València, mitjançant la Regidoria de Joventut, es repartiran 30.000 euros.

Emergents, programa amb el qual col·labora la Regidora de Joventut de l’Ajuntament de València, està destinat a donar suport a intervencions socioculturals organitzades per entitats o col·lectius en el terme municipal de València. Aquestes iniciatives de caràcter social i cultural rebran cadascuna un màxim de quatre mil euros per realitzar activitats en els àmbits de les arts escèniques, la pedagogia, l’urbanisme i les arts visuals.

L’acte ha estat presidit per Antonio Ariño, vicerector de Cultura i Igualtat de la Universitat i Roberto Jaramillo, regidor delegat de Joventut de l’Ajuntament de València. També ha comptat amb l’assistència dels integrants de la comissió avaluadora dels projectes: Esther Alba, degana de la Facultat de Geografia i Història de la Universitat de València; Delia Cremades, cap del Servei de Joventut de l’Ajuntament de València y Alba Braza, comissària d’exposicions i gestora cultural.

**Els deu projectes premiats al detall**

El primer seleccionat ha estat *La madre que me parió*, un projecte participatiu que trau la mare del context domèstic per donar consciència sobre les seues habilitats artístiques a través d’accions que es duran a terme al barri de Marxalenes.

En l’àmbit de les arts plàstiques i la música s’ha distingit el projecte *Las ganchilleras luchadoras y l’anticor*, un grup de dones de cultura gitana del barri del Cabanyal que utilitzen l’art del ganxet, com a via per al canvi i la superació.

Altres barris en els quals es duran a terme projectes del programa *Emergents* són Rascanya, Sant Marcel·lí i Orriols. *Boza, derecho a ser* és una proposta per a tractar de connectar amb la realitat dels emigrants que viuen al barri de Rascanya. El projecte *Fent feina*, de l’Associació Juvenil Alfauir, consisteix en la realització de petits arranjaments i reparacions de manera gratuïta tant per a particulars com per a associacions que es dediquen a la inserció social o a la cura dels qui estan en risc de marginació.

D’altra banda, l’Asociación Cultural Fractales-Educación Artística intervindrà a través del projecte *Somos el sur*, amb el col·lectiu de joves del barri de Sant Marcel·lí. També ha estat premiat *Orriols, un barrio que cuenta*, un projecte que es basa en la recuperació de la memòria oral a través de la creació d’un lloc on els habitants del barri compartiran històries i contes amb els quals van créixer i que d’alguna manera continuen estant presents, i *Actividades LABi*, que consisteix en la posada en marxa d’un laboratori de pensament, creació i difusió de la imatge al barri del Carme.

A més d’aquestes sis iniciatives també s’han distingit accions que es desenvoluparan a la ciutat de València. *VIH: una mirada activa* és una iniciativa que pretén donar visibilitat a l’activitat quotidiana dels afectats de forma directa i indirecta pel VIH a través de la fotografia documental i d’una proposta comunicativa que convida a la participació col·lectiva. Aquest projecte es durà a terme en diferents barris de València.

Així mateix, el *Proyecto + vida* se centrarà en l’ajuda als discapacitats mentals i als majors en la rehabilitació, l’aprenentatge i la integració social. Finalment, *Espais en transició*, d’Idensitat  Associació d’Art Contemporani, és un projecte per al reconeixement del valor de l’urbanisme i de les arts visuals per a abordar la transformació creativa en les àrees urbanes de diferents barris de la ciutat.

A més dels deu premiats, s’han concedit cinc accèssits als projectes *Mirades diverses*,  *Mapa d’oci alternatiu i accessible a València*, *Columpiar la dança. Vol II*, *InOut: Gran Hotel Europa* i *El proyecto Malala*, que s’executaran en diferents barris de la ciutat de València.

En la cerimònia de lliurament dels premis d’enguany també s’ha presentat un audiovisual amb els deu projectes del programa *Emergents* de l’edició de 2016 que es van executar en 2017.

Arxivat en:

, Participació

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar